**Výzva občanom obce Svederník na správne separovanie komunálnych odpadov, triedenie odpadov, zhodnocovanie biologicky rozložiteľného odpadu zo záhad a biologicky rozložiteľného kuchynského odpadu (BRKO).**

Vážení občania,

dovoľujeme si Vás informovať, že od 1.1.2021 je na základe ustanovení zákona č. 79/2015 Z. z. obciam uložená povinnosť, zabezpečiť zavedenie a vykonávanie triedeného zberu biologicky rozložiteľného kuchynského odpadu (BRKO).

Preto sa na Vás obraciame s výzvou na správne separovanie komunálnych odpadov a zhodnocovanie biologicky rozložiteľných odpadov zo záhrad a domácnosti.

**V roku 2021 sú povinní všetci občania zhodnocovať biologicky rozložiteľný odpad (odpad zo záhrad) a biologicky rozložiteľný kuchynský odpad (BRKO) buď v :**

1. **domácich kompostéroch – pridelených obcou v rokoch 2019-2020**

 O tejto skutočnosti má obec spísaný protokol o odovzdaní a prevzatí kompostéra.

1. **domácich kompostéroch - vlastných**

 O tejto skutočnosti budú občania informovať obecný úrad čestným prehlásením.

Tlačivo je k dispozícii na obecnom úrade. Taktiež je možné si ho stiahnuť na internetovej stránke obce www.svedernik.info

1. **špeciálnych zberných nádobách o objeme 140 l**

 Na základe žiadosti, bude občanovi prenajatá špeciálna nádoba o objeme 140 l. Vývoz zbernej nádoby bude realizovaný zberovou spoločnosťou za poplatok 3,50 €/za jeden vývoz. Frekvenciu vývozu nádoby si určí každý pôvodca odpadu sám, a tá mu bude vyvezená podľa harmonogramu vývozov BRKO.

**Každá domácnosť je povinná zapojiť sa do procesu zhodnocovania bio odpadov zo záhrad a domácnosti.**

Možnosť odovzdania konárov z orezávania stromov a kríkov bude na novom zbernom mieste. Odovzdanie konárov zo stromov a kríkov bude podliehať oznamovacej povinnosti. Zber konárov sa bude realizovať 2x do roka. O termíne vás budeme informovať prostredníctvom webovej stránky obce a oznamov v miestnom rozhlase.

**Staré miesta na zber bio odpadu budú zlikvidované a je zakázané počas roka tam vyvážať akýkoľvek bio odpad.**

V poplatkoch za komunálny odpad sú zarátané položky, **ktoré sú stanovené odpadovou legislatívou.** Je to hlavne poplatok za skládkovanie komunálneho odpadu, ktorý sa každoročne zvyšuje a jeho výška závisí od miery triedenia odpadov.

V obci Svederník sme za posledné tri roky dosiahli mieru triedenia odpadov nad 30%, čo je však veľmi málo. Výška poplatku za skládkovanie je zo zákona nasledovná podľa miery triedenia:

Pre rok 2019 to bolo na úrovni ............ 8 €

 2020 to bolo na úrovni ............. 13 €

 2021 to bude na úrovni ............ 22 €

Aby obec dosiahla vyrovnané hospodárenie v oblasti odpadového hospodárstva, bolo potrebné navýšiť poplatok za komunálny odpad na rok 2021, ak by sme tak nespravili, obec Svederník by musela financovať vývoz komunálneho odpadu z vlastných zdrojov, čo by bolo v rozpore so všeobecne záväznými právnymi predpismi SR.

**Čo vieme ovplyvniť my všetci** to je zvýšiť mieru separovania komunálneho odpadu na čo možno najvyššiu mieru a zároveň povinnosť zhodnocovať biologicky rozložiteľný odpad zo záhrad a domácnosti čím sa uvoľní miesto v nádobách na vývoz komunálneho odpadu zhruba o 25% - 30% Získaním správnych návykov pri separovaní komunálneho odpadu a tiež zhodnocovaním biologicky rozložiteľných odpadov zo záhrad a domácností (kuchynský odpad) v budúcnosti, keď obec bude musieť prejsť na množstevný zber, budú domácnosti so správnymi návykmi separovania komunálneho odpadu odmeňované formou nižších poplatkov za vývoz komunálnych odpadov. Veríme, že spoločným úsilím dokážeme spomaliť navyšovanie poplatkov za komunálne odpady aj napriek každoročnému nárastu poplatkov za skládkovanie komunálneho odpadu a na konci roku 2021 po prepočítaní nákladov za vývoz komunálneho odpadu nebude potrebné pristúpiť k ďalšiemu navýšeniu poplatku za vývoz komunálnych odpadov.

V prípade akýchkoľvek otázok alebo podnetov nás neváhajte kontaktovať na telefónnom čísle **041/5696129 alebo e-mailovej adrese** **urad@svedernik.info**

**Bio odpad zo záhrad a z domácnosti čo tam patrí :**

zvyšky a šupky z ovocia a zeleniny, kávové a čajové výluhy**,** vaječné a orechové škrupiny**,** starý chlieb**,** zvyšky jedla bez mäsa**,** kvety, tráva, lístie**,** buriny, drobné konáre**,** piliny, hobliny**,** 100-percentná vata**,** drevný popol**,** trus malých zvierat**,** chlpy a vlasy, papierové vrecká, vreckovky, servítky**,** nadrvené konáre

**Toto nie je bioodpad**

✖ šupky z citrusového ovocia

✖ mäsité zvyšky jedla

✖ kosti

✖ kamene, cigaretové ohorky